cyanic-selkie/wikianc huggingface dataset:
Aleksi Mustonen
Seuraura
Kaudeksi 2020–2021 Mustonen siirtyi kaksivuotisella sopimuksella Oulun Kärppiin. Hänen peli-ilonsa ja itseluottamuksensa oli kuitenkin kateissa ja Mustosen kausi osoittautui lopulta pettymykseksi, kun hän teki runkosarjassa 51 ottelussa vain tehot 8+6=14 ja jäi viidessä playoff-ottelussa ilman tehopisteitä. Mustonen teki maaleistaan viisi ja tehopisteistään kuusi helmikuussa 2021. Myös hänen teholukemansa –9 oli Kärppien heikoin Aku Rädyn ohella. Kesken kauden 2021–2022, helmikuussa 2022 seura lopulta lainasi hänet loppukaudeksi Hämeenlinnan Pallokerhoon, jonka kanssa Mustonen teki samalla kaksivuotisen sopimuksen kaudelle 2022–2023. Tammikuussa 2023 hän joutui yli kuukaudeksi sivuun loukkaantumisen vuoksi ja Mustonen palasi kaukaloihin maaliskuussa.
Maajoukkueura
Mustonen osallistui alle 20-vuotiaiden MM-kilpailuihin vuosina 2014 ja 2015. Ensimmäinen turnaus päättyi maailmanmestaruuteen. Jälkimmäisessä turnauksessa Mustonen toimi Suomen joukkueen varakapteenina ja ensimmäisen ketjun keskushyökkääjänä. Slovakiaa vastaan pelatun alkulohko-ottelun jälkeen MTV:n urheilutoimittaja Kasperi Kunnas kritisoi Mustosen johtamaa kentällistä "Suomen heikoimmaksi lenkiksi".
Mustonen pelasi myös alle 18-vuotiaiden MM-kilpailuissa kaksi kertaa (2012 ja 2013). Hän toimi jälkimmäisessä turnauksessa joukkueensa kapteenina, kun Suomi voitti pronssiottelun Venäjää vastaan. Hän pelasi myös hopeaan päättyneessä Ivan Hlinkan muistoturnauksessa vuonna 2012. Mustonen toimi 16-vuotiaana Suomen alle 17-vuotiaiden maajoukkueen kapteenina, ja hänet valittiin Pohjola-leirin tähdistökentälliseen vuonna 2010.
Suomen A-maajoukkueessa Mustonen on pelannut yhdeksän ottelua ilman tehopisteitä. Hän teki A-maajoukkuedebyyttinsä Sweden Hockey Gamesin toisessa ottelussa 9. helmikuuta 2019 Ruotsin Tukholman Hovetissa Tšekkiä vastaan. Mustonen merkittiin Suomen kakkossentteriksi laidoilleen Niko Ojamäki ja Julius Junttila.
Ovulaatio
thumb|400px|Ovulaation vaiheet munasarjassa vasemmalta ylhäältä alkaen vastapäivään. Ovulaatio tapahtuu kuvan oikeassa laidassa. Sen jälkeen munarakkula muuttuu keltarauhaseksi. Ovulaatio tarkoittaa munasolun irtoamista munasarjasta. Irtoaminen tapahtuu kuukautiskierron puolivälin tienoilla.
Terveellä, hedelmällisessä iässä olevalla naisella ovulaatio tapahtuu noin 10–12 kertaa vuodessa. Ensimmäinen ovulaatio voi tapahtua ennen ensimmäisten kuukautisten alkamista.
Munasolut alkavat kypsyä munasarjan munarakkuloissa jo sikiökaudella. Sen jälkeen kypsyminen pysähtyy vuosiksi tai vuosikymmeniksi, ja lopullisesti munasolu kypsyy vasta ovulaation yhteydessä.
Ovulaatio tapahtuu osana kuukautiskiertoa sen puolivälissä. Munarakkulan kypsymisvaihe on kuukautiskierron ensimmäinen vaihe. Ensin munarakkula alkaa kasvaa aivolisäkkeen erittämän luteinisoivan hormonin vaikutuksesta. Se tuottaa estradiolihormonia, joka paksuntaa kohdun limakalvoa. Samanaikaisesti alkaa kehittyä ja kypsyä useita munarakkuloita. Kierron alkupäivinä yksi niistä kuitenkin alkaa kasvaa muita munarakkuloita nopeammin, jolloin muiden kehitys pysähtyy ja ne surkastuvat. Kun kypsynyt munarakkula puhkeaa, se vapauttaa munasolun eli tapahtuu ovulaatio. Munarakkulasta muodostuu keltarauhanen, joka alkaa tuottaa keltarauhashormonia. Lopulta keltarauhanen rappeutuu.
Ovulaation tapahtumisen merkkinä on kehon lämpötilan nousu enimmillään noin puolella asteella. Noin joka viides nainen huomaa ovulaationsa kivusta, jonka voimakkuus ja pituus voivat vaihdella. Ovulaation ajankohtaa voi haarukoida laskemalla kuukautisista taaksepäin 12–16 päivää.
Raskaus alkaa todennäköisimmin silloin, kun yhdyntä tapahtuu ovulaatiopäivänä tai pari päivää ennen sitä. Yhdynnän ajoittaminen on sikäli vaikeaa, että ovulaation ja etenkin sitä edeltävien päivien tarkkaa ajankohtaa on yleensä vaikea tietää.
Università degli Studi Niccolò Cusano
Università degli Studi Niccolò Cusano ( suom. "Nicolaus Cusanuksen yksityisyliopisto") perustettiin 2006 Roomaan, Italiaan. Yliopistossa on neljä tiedekuntaa. Lukukaudella 2017–2018 yliopistossa oli 23 252 opiskelijaa. Yliopiston motto on "Mens ingenii verbum". Yliopisto perusti Stephen Bandecchi.
Tiedekunnat
Unicusano tarjoaa seitsemän suuntautumisvaihtoa, jotka jakautuvat neljän tiedekunnan kesken:
Smith & Wesson Model 29
Smith & Wesson Model 29 on yhdysvaltalaisen Smith & Wessonin valmistama kaksitoiminen revolveri. Aseessa on kuuden patruunan rulla ja siinä voi käyttää .44 Magnum ja .44 Special kaliiperin patruunoita. Aseen rakenne perustuu sen valmistajan kehittämään N-Frame -runkoon ja sitä valmistettiin neljällä eri piipun pituudella. Perusmallin lisäksi aseesta on tehty ruostumattomasta teräksestä valmistettu Model 629 malli.
Model 29 julkistettiin vuonna 1955. Aluksi ase ei herättänyt suurta kiinnostusta ja sen ostajakunta koostui lähinnä aseharrastajista. Asetta käytettiin myös jonkin verran poliisien virka-aseena ja metsästykseen. Kysyntätilanne muuttui merkittävästi vuonna 1971, jolloin Clint Eastwood käytti Model 29:a elokuvassa Likainen Harry. Elokuvassa ase esiteltiin maailman tehokkaimmaksi käsiaseeksi. Vaikka väite ei yksiselitteisesti pitänytkään paikkaansa, kyseinen revolveri oli vain tehokkain sarjatuotantoase, Model 29 saavutti tämän maineen ansiosta suuren suosion ja se myytiin monessa asekaupassa loppuun. Likainen Harry elokuvan lisäksi Robert De Niro käytti asetta elokuvassa Taksikuski.
Smith & Wesson lopetti Model 29:n varsinaisen sarjavalmistuksen 1990-luvulla. Tämän jälkeen aseesta on kuitenkin tehty useita erikoismalleja lähinnä keräilijöille.
Lähteet
thumb|left|250px|Kaiverrettu erikoisversio aseesta.
Dingle
Dingle on kaupunki Kerryn kreivikunnassa Irlannissa. Dingle on Dinglenniemen ainoa kaupunki ja sijaitsee rannikolla suojaisan lahden perukassa noin 49 km lounaaseen Traleesta ja noin 71 km luoteeseen Killarneysta. Dingle sijaitsee iirinkielisellä alueella (gaeltacht).
Kaupunki perustettiin satamapaikaksi normannien valloitettua Irlannin 1100-luvulla. 1500-luvulle tultaessa Dingle oli yksi Irlannin tärkeimmistä kauppasatamista, josta vietiin kalaa sekä vuotia ja jonne tuotiin viiniä Manner-Euroopasta. Vuonna 2006 Dinglessä oli 1 920 asukasta. Nykyään kaupungin tärkeimmät elinkeinot ovat turismi, kalastus ja maatalous.
thumb|left|Fungi-patsas. Vuodesta 1984 saakka Dinglen sataman tuntumassa on elänyt Fungi-niminen pullokuonodelfiini, joka ei poikkeuksellisesti tunnu etsivän lajitovereidensa seuraa vaan hakeutuu säännöllisesti satamassa liikkuvien veneiden läheisyyteen. Dinglessä on Fungia esittävä pronssipatsas, ja turisteille järjestetään veneretkiä delfiiniä tapaamaan.
Vuosina 1891–1953 Dingleen kulki Traleesta kapearaiteinen rautatie.
Säkenistö
Säkenistö: kokoelma uudempaa suomalaista runoutta on suomalainen runoantologia, joka julkaistiin ainakin kolmena painoksena 1900-luvun alussa. Kokoelma sisältää tuon ajan "uudempaa suomalaista runoutta", ja sen toimittaja oli Helmi Setälä. Säkenistössä on muun muassa seuraavien runoilijoiden teoksia: A. Oksanen,  Aleksis Kivi,  Yrjö Koskinen,  Paavo Cajander, Arvi Jännes, J. H. Erkko, Isa Asp, Kaarlo Kramsu, Kaarle Krohn, Valter Juva, Kasimir Leino, Otto Manninen, Larin Kyösti, Ilmari Kianto, Hilja Haahti, Eino Leino, Aino Kallas, L. Onerva ja V. A. Koskenniemi.
Christian Eissele
Christian William Eissele (s. 23. kesäkuuta 1992 Lake Mary, Florida, Yhdysvallat) on yhdysvaltalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.
Eissele edusti vuoteen 2011 asti Keski-Floridan yliopiston Knights-joukkuetta. Kaudeksi 2012 hän siirtyi Suomen Kakkosessa pelaavaan PS Kemiin. Avauskaudellaan Eissele teki 26 ottelussa 20 maalia voittaen pohjoislohkon maalikuninkuuden. Kaudella 2013 hän voitti koko Kakkosen maalikuninkuuden tehtyään 24 ottelussa 24 maalia. Alkuvuodesta 2014 Eissele oli testissä Veikkausliigan Helsingin Jalkapalloklubissa ja Kuopion Palloseurassa. Kaudeksi 2014 hän siirtyi Ruotsin 1. divisioonan IK Brageen, jossa hän teki avauskaudellaan 11 maalia 26 ottelussa. Yhteensä puolentoista vuoden aikana Eissele teki 39 pelaamassaan sarjaottelussa 15 maalia.
Heinäkuussa 2015 Eissele palasi Ykköseen nousseeseen PS Kemiin.
Hän teki loppukauden aikana seitsemän maalia 11 ottelussa ja auttoi Kemiä nousemaan Veikkausliigaan kaudeksi 2016. Veikkausliigakaudella Eissele esiintyi PS Kemin paidassa 26 kertaa ja teki yhden maalin. Sen jälkeen kaudeksi 2017 hän siirtyi Ykkösen pelanneen FF Jaron riviehin.
Douglas Joseph Warren
Douglas Joseph Warren (21. maaliskuuta 1919 – 6. helmikuuta 2013) oli australialainen roomalaiskatolinen piispa. Hänet vihki papiksi Wilcannia-Forbesin hiippakuntaan Pietro Fumasoni Biondi 20. joulukuuta 1942, ja hänet nimitettiin sen vihkipiispaksi sekä Aquae Novae in Numidian titulaaripiispaksi 16. kesäkuuta 1964. Piispaksi vihkiminen seurasi 27. heinäkuuta. Pääkonsekraattorina toimi Norman Thomas Gilroy, jota avustivat Bernard Denis Stewart ja Bryan Gallagher.
Warren sai 26. syyskuuta 1967 nimityksen Wilcannia-Forbesin piispaksi, jona hän toimi, kunnes jäi eläkkeelle 30. maaliskuuta 1994.
Ateenalaisten laulu
Ateenalaisten laulu on alkujaan ruotsalaisen Viktor Rydbergin kirjoittama runo, joka tunnetaan Suomessa Jean Sibeliuksen säveltämänä kappaleena.
Rydbergin Athénarnes sång ilmestyi runoelmassa Dexippos vuonna 1876 tai 1882. Rydberg kirjoitti Dexippos-runoelman ateenalaisen historioitsija Deksippoksen muistoksi. Tähän runoelmaan sisältyy Athénarnes sång, joka on mukaelma spartalaisen Tyrtaioksen 600-luvulla eaa. kirjoittamasta elegiasta. Runoelmassa on myös vastaava Goternas sång. Deksippoksen aikana gootteihin kuuluneet herulit valtasivat vuonna 267 jaa. Ateenan ja tuhosivat kaupunkia pahasti. Aluksi vaikutti siltä, että ateenalaiset eivät pystyisi vastarintaan, mutta Deksippos käytti hyväkseen vanhoja sankarirunoja, kokosi Thukydideen innoittamana 2 000 miehen armeijan ja karkotti herulit.
Ateenalaisten laulu Suomessa
Suomen suuriruhtinas ja Venäjän keisari Nikolai II allekirjoitti 15. helmikuuta 1899 Helmikuun manifestin, joka aiheutti Suomessa voimakasta vastustusta. Jean Sibelius sävelsi samana vuonna Rydbergin tekstiin Athénarnes sångin. Hän johti 26. huhtikuuta 1899 konsertin, jossa Helsingin filharmonisen seuran orkesteri, Akademiska Sångföreningen ja poikakuoro kantaesittivät hänen ensimmäisen sinfoniansa ja Athénarnes sångin. Sibeliuksen harmiksi ensimmäinen sinfonia jäi täysin heti suosituksi nousseen Athénarnes sångin varjoon. Monet yrittivät heti kääntää laulua suomeksi. Yrjö Weilin teki nimimerkillä Yrjö Weijola seuraavana kesänä yleisimmin käytetyn käännöksen.
Runosta on useita suomenkielisiä versioita, joista tunnetuin on Weijolan. . Muita suomenkielisiä versioita ovat tehneet Leino, Lauri Viljanen, Yrjö Jylhä, Valter Juva ja Päivö Oksala.
Ateenalaisten laulu on Kadettikoulun kunniamarssi.
4. joulukuuta
Lähteet
Katso myös: kalenteri ~ 3. joulukuuta, 5. joulukuuta
Db
Db, db, dB tai DB voivat tarkoittaa seuraavia:
Daren Puppa
Daren James Puppa (s. 23. maaliskuuta 1965 Kirkland Lake, Ontario) on entinen kanadalainen NHL-jääkiekkoilija. Hän pelasi maalivahtina Buffalo Sabresissa, Toronto Maple Leafsissa ja Tampa Bay Lightningissa. Puppa pelasi NHL:ssä 15:llä kaudella, kaudesta 1985–1986 kauteen 1999–2000, ja hänelle kertyi 429 runkosarja- ja 16 pudotuspeliottelua. Hänet valittiin kaudella 1989–1990 NHL:n tähdistöotteluun ja toiseen tähdistökentälliseen. Vuonna 1987 Puppa oli voittamassa AHL:n mestaruutta Calder Cupia Rochester Americansissa.
Emmanuel Félémou
pienoiskuva|Emmanuel Félémou vuonna 2014. Emmanuel Félémou (24. joulukuuta 1960 – 1. maaliskuuta 2021) oli guinealainen roomalaiskatolinen piispa. Hänet vihittiin papiksi N'Zérékorén hiippakuntaan 19. marraskuuta 1989 ja nimitettiin Kankanin hiippakunnan johtoon 5. tammikuuta 2007. Piispaksi konsekroinnin suoritti 17. maaliskuuta Robert Sarah, jota avustivat Vincent Coulibaly ja Philippe Kourouma.
Nizar Knioua
Nizar Knioua (, s. 8. kesäkuuta 1983 Nabeul) on tunisialainen koripalloilija. Heittävänä takamiehenä pelaava Knioua edustaa Tunisian pääsarjassa pelaavaa Stade Nabeulienia.
Knioua on voittanut kolme Tunisian mestaruutta Stade Nabeulienin joukkueessa ja oli voittamassa Tunisialle Afrikan mestaruus pronssia vuoden 2009 Afrikan kisoissa.
Tuhoamisleiri
thumb|350px|Tuhoamisleirit merkittynä pääkallomerkillä [[Kuva:Skull & crossbones.svg|16px Puolan kartalle]] pienoiskuva|[[Treblinkan tuhoamisleirin pienoismalli]] Tuhoamisleirit olivat natsi-Saksan toisessa maailmansodassa vuosien 1941–1942 aikana perustamia leirejä, jotka kehitettiin toteuttamaan etenkin natsien rotuopin mukaisten ali-ihmisten tuhoamissuunnitelmaa, ”lopullista ratkaisua”. Kuudella tuhoamisleirillä kaasutettiin hengiltä yli kolme miljoonaa ihmistä, enimmäkseen juutalaisia.
Historia
Aluksi saksalaiset surmasivat valloittamisensa alueiden juutalaisia ja muita ”ali-ihmisiä” ampumalla. Kun juutalaisten surmaaminen ampumalla oli osoittautunut epäkäytännölliseksi, saksalaiset alkoivat etsiä vaihtoehtoisia tappomenetelmiä. Juutalaisten tuhoamisen painopiste päätettiin siirtää miehitetystä Neuvostoliitosta Puolaan, jonne rakennettiin tuhoamisleirejä.
Syksyn 1941 ja kevään 1942 välillä Puolaan rakennettiin kuusi tuhoamisleiriä: Chełmno, Bełżec, Sobibór, Treblinka, Majdanek ja Auschwitz-Birkenau. Tuhoamisleireillä oli vain yksi tehtävä: saapuvien vankien välitön murhaaminen. Leireistä Auschwitz-Birkenau ja Majdanek toimivat lisäksi keskitysleireinä, joissa vankeja hyödynnettiin myös työvoimana.
Saatuaan leirit toimintakuntoon keskikesällä 1942 saksalaiset ryhtyivät haravoimaan koko hallitsemaansa maaperää ja kokoamaan juutalaiset yhteen miltei jokaisessa Euroopan maassa. Heidät koottiin usein ylikansoitettuihin ghettoihin tai työleireihin. Uhrit pakattiin ahtaisiin tavaravaunuihin yleensä ilman ruokaa ja vettä, ja heidät rahdattiin tappokeskuksiin. Matka saattoi kestää kaksikin viikkoa, ja moni kuoli jo matkalla. Perillä SS-vartijat koirineen ajoivat uhrit kaasukammioiden porteille. Uhrit riisuutuivat ja heidät pakotettiin ilmattomiin ja ikkunattomiin bunkkereihin. Kaasukammiot oli naamioitu suihkuhuoneiksi, ja useimmat uhrit eivät siksi vastustelleet vartijoita. Kun ihmiset olivat sisällä, Auschwitzissa ja Majdanekissa vartijat pudottivat kammioihin Zyklon B -tuholaismyrkyn syaanivetykiteitä, jotka höyrystyivät nopeasti ja tuottivat tappavaa kaasua. Muissa leireissä heidät tapettiin hiilimonoksidilla. Chełmnossa uhrit murhattiin kaasuvaunuissa, isojen pakettiautojen tavaratilassa, jonne auton pakokaasut johdettiin. Uhrien kuoltua vangeista muodostettu Sonderkommandoryhmä raahasi heidät polttouuneihin.
Chełmnossa murhattiin yhteensä vähintään 152 000 ihmistä. Bełżecissä surmattiin noin 600 000 juutalaista. Sobibórissa tapettiin 200 000–250 000 juutalaista. Treblinkassa kuoli 750 000–900 000 juutalaista. Majdanekissa surmattiin noin 180 000 ihmistä, joista 50 000–120 000 oli juutalaisia. Auschwitzissa surmattiin vähintään 1,1 miljoonaa ihmistä, mahdollisesti jopa 1,5 miljoonaa, joista juutalaisia oli 960 000.
Belzecistä, Sobiborista ja Treblinkasta onnistui pakenemaan kaikkiaan 300 vankia, joista lähes kaikki Treblinkan ja Sobiborin kapinoissa elokuussa ja lokakuussa 1943.
Natsit sulkivat Belzecin joulukuussa 1942 sekä Sobiborin ja Treblinkan marraskuussa 1943. Chelmnossa ja Auschwitzissa tapettiin vankeja vielä vuoteen 1944 asti. Auschwitzissa ja Majdanekissa oli yhä vankeja kun ne vapautettiin. Natsit purkivat Auschwitzia ja Majdanekia lukuun ottamatta kaikki leirit niiden lakkautuksen jälkeen ja maisemoivat alueet jälkiensä peittämiseksi. Myös Auschwitzin kaasukammiot purettiin.
The Dudesons (televisiosarja)
thumb|200px|Extreme Duudsonit promotoimassa ensimmäistä tuotantokautta Norjassa. The Dudesons (suom. Duudsonit) on suomalaisen temppu- ja stuntryhmä Extreme Duudsoneiden televisiosarja, jonka tuotantoyhtiönä toimii Rabbit Films. Pääosissa esiintyvät Jarno Leppälä, Jukka Hilden, Jarno Laasala ja Hannu-Pekka Parviainen. Sarjaa on vuonna 2007 kuvailtu kaikkien aikojen menestyneimmäksi suomalaiseksi televisio-ohjelmaksi.
Sarja on jatko-sarja aiemmille Duudsonit-aiheisille sarjoille, jotka ovat Maailmankiertue 1 (2001), Maailmankiertue 2 (2002), Maailmankiertue 3 (2003) ja Duudsoni Elämää (2004). The Dudesons on kuitenkin ensimmäinen, joka on tehty englanniksi. Sarja oli menestyksekäs, ja kaikki sen tuotantokaudet on julkaistu DVD:llä.
Ensimmäinen tuotantokausi
Ensimmäisen tuotantokauden kolmiosaisessa jaksossa Operaatio Ritari-Ässä Jukka kertoo aina ihailleensa David Hasselhoffin Ritari Ässä -roolisuoritusta, jossa hän laskeutuu autolla rekan perästä ja lähtee rosvojen perään. Duudsonit luovat kohtauksen, jossa Jarppi ohjaa rekkaa, jonka lavalla sijaitsevassa autossa Jukka on. Lopulta auto suistuu ojaan. Tuliparturissa Jarnon hiukset saavat uuden tyylin, kun hän menee Jukan parturiin ja jää ainoaksi asiakkaaksi. Kalastusta Pohjanmaalla -jaksossa Jarppi, Jukka ja Jarno lähtevät räjäyttelemään kaloja jäätikölle, ja lopulta tilanne päättyy painiin jäällä ja ilotulitesotaan Duudsoneiden autolla, jonka he sytyttävät tuleen. Kosto Mr. Hitlerille jaksossa Duudsonit naamioituvat Hullujen Eläinten Iskuryhmäksi (engl. Crazy Animal Hit Squad) ja menevät tekemään jekun entiselle naapurilleen, joka on kiusannut heitä. He kaivavat kuopan Hitlerin pihalle ja odottavat, kunnes hän ajaa siihen autolla. Lopulta Duudsonit joutuvat maksamaan hänelle 5 000 euron edestä korvauksia. Kevätsiivous-jakso koostuu lähinnä Duudsoni Elämää -sarjassa nähdystä jaksosta, jossa pojat pelaavat golfia ranchilla. Viimeinen jakso, Jukan surmahyppy, on myös nähty Duudsoni Elämää -sarjassa.
Toinen tuotantokausi
Toinen tuotantokausi esitettiin 2. toukokuuta 2008 alkaen Nelosella. Jekkusodat on ensimmäinen jakso, ja Duudsonit tekevät toisilleen siinä jekkuja. Kohokohdaksi nousee Jukan Jarpille tekemä tabasco-jekku, jossa hän suihkuttaa tabascoa Jarpin takapuoleen jonka jälkeen antaa auttavaisena maitoa, joka viilentäisi vaikka todellisuudessa maitopurkissakin on tabascoa. Lopulta HP tuo Jarpille piimäpurkin helpotukseksi. Duudsonien Lomareissu -jaksossa he kiertelevät ympäri Suomea ja päätyvät lopulta Powerparkiin, jossa HP:lle tehdään oksettamistesti. Supersankarit jaksossa he tekevät itselleen supersankarihahmot: Näkymätön Mies (Invisible Man, Jukka), Lentomies (Flying Man, HP), Eläin Mies (Manimal Man, Jarppi) sekä Muskelimies (Muscle Man, Jarno). Jaksossa vierailee Jouko Ahola. Britneyn Synttärit jaksossa Duudsoneiden lemmikkipossu Britney joutuu sairaalaan syntymäpäivänään. Poliisit & Rosvot jaksossa Duudsonit heräävät kummaliseen yllätykseen, kun heidän ovelleen ilmestyvät poliisipartio koirineen. Duudson-Olympialaiset-jaksossa Duudsonit ottavat mittaa toisistaan joukkueina heidän omissa olympialajeissa (joukkueet: Jarppi, HP & Jukka, Jarno). Epätoivoiset kodinetsijät jaksossa he matkaavat vanhalle ranchille ja huomaavat, että se on hajotettu. Lopulta aamulla, muiden nukkuessa Jarppi alkaa levittää taloon dynamiittia ja makkaroita, aikoessaan räjäyttää talon ja syödä sopivasti palaneet makkarat. Juuri kun viimeisenä talosta poistuva Jarno lähtee juoksuun, Jarppi räjäyttää talon. Jakso Duudsonien Top-10 koostuu kauden parhaista hetkistä.
Kolmas tuotantokausi
Kolmannen tuotantokauden ensiesitys oli 9. tammikuuta 2009 Subilla. Kauden joitain pätkiä vuoti etukäteen internetiin ja Viihdeuutisiin. Kolmatta tuotantokautta kuvatessa ryhmän jäsen Jarno Leppälä joutui sairaalaan. Vanhan teollisuusrakennuksen räjäyttämisen aikana Leppälä oli seisonut rakennuksen katolla ja joutunut suoraan tiilien ja lautojen murskaamaksi rakennuksen räjähtäessä. Kuolema kävi lääkäreiden mukaan lähellä, mutta mies selvisi tapahtumasta pelkällä aivotärähdyksellä ja useilla murtuneilla luilla. Myös Jukka Hilden vammautui kuvauksissa pahasti. Hän rakensi itselleen uudet metallipohjaiset kengät, joiden avulla pystyi roikkumaan kiinni moottoripyörässä, joka kulki 210 km/h. Lopulta hänen otteensa kuitenkin lipesi ja hänen nahkansa paloi useasta kohti kehoa. Päällä tapahtuman aikana hänellä oli pelkästään shortsit, t-paita ja omatekoiset kengät. Sarjassa nähdään myös, mitä tapahtui Jarpin 10 vuotta sitten irronneelle peukalolle, kun se palaa "piinaamaan" miestä.
Viides tuotantokausi
Duudsonien viides tuotantokausi alkoi 2. huhtikuuta 2015 Subilla.
Street Fighter Alpha: The Animation
Street Fighter Alpha: The Animation on vuonna 1999 julkaistu japanilainen anime-elokuva, joka perustuu Capcomin videopeliin Street Fighter Alphaan. Elokuvan on ohjannut Shigeyasu Yamauchi, käsikirjoittanut Reiko Yoshida ja tuottanut animestudio Group TAC. Elokuvan englanninkielisen käännöksen teki Manga Entertainment ja dubbauksen Animaze.
Juoni
Ryu on tämän hetken Street Fighter mestari voitettuaan Sagatin, mutta alkaa kokemaan sisimmissään vaikeuksia, kun pimeä voima "Dark Hadou" yrittää päästä valloilleen. Sama voima joka valtasi hänen senseinsä veljen Akuman. Eräs salaperäinen nainen nimeltä Rose varoittaa häntä tulevasta. Samaan aikaan hänen luonaan tulevat käymään Ken ja pian myös nuori poika, Shun, joka väittää olevansa Ryun kauan kadoksissa ollut veli. Sillä välin hullu tiedemies haluaa saada Ryun "Dark Hadou" voiman itselleen ja järjestää turnauksen tätä varten.
Aiheesta muualla
ストリートファイターZERO
TTV
TTV oli suomalainen yhtye, joka teki yhden pitkäsoiton CBS-levymerkille vuonna 1983.
Jigme Thinley
Jigme Yoser Thinley, s. 9. syyskuuta 1952, Bumthang , oli Bhutanin pääministeri vuosina 2008–2013. Thinleyn kausi alkoi huhtikuussa 2008 ja päättyi 30. heinäkuuta 2013.
Thinley syytti 2000-vuosikymmenen lopun maailmanlaajuisen taantuman johtuneen kyltymättömästä ahneudesta ja kehotti keskittymään perinteisten talouden mittarien sijasta bruttokansanonnellisuuteen.
Kesällä 2013 Thinleyn seuraajaksi pääministerinä nousi Tshering Tobgay.
Autot 3 (videopeli)
Autot 3 on Avalanche Softwaren kehittämä ja Warner Bros. Interactive Entertainmentin julkaisema videopeli. Peli on hyvin samanlainen kuin Autot 2 -videopeli. Peliä ei ole saatavilla suomen kielellä.
Pelaaminen
Peli alkaa tutoriaalilla, joka opastaa miten ajetaan autoa. Tutoriaalin jälkeen saat päättää itse mitä tilaa haluat pelata. Samalla kun pelaat sinun täytyy suorittaa taitoja, jotta pääset peliä eteenpäin.
Luettelo Suomen puolustusvoimien joukko-osastoista
Luettelo Suomen puolustusvoimien joukko-osastoista sisältää kaikki maavoimien, merivoimien ja ilmavoimien joukko-osastot sekä niiden varuskunnat.
Maavoimat
215px|thumb|[[Reserviupseerikoulun rakennus Haminassa]] 215px|thumb|[[Merivoimien esikunta|Merivoimien esikunnan rakennus Turussa]] 215px|thumb|Panssariprikaatin lippu
Ammunta kesäolympialaisissa 2008 – miesten 10 metrin ilmapistooli
Miesten 10 m ilmapistooli ammuttiin 9. elokuuta Pekingin ampumaradalla. Kilpailun voitti Kiinan Pang Wei tuloksella 688,2.
Aikataulu
Suluissa Suomen aika (EEST)
Psykoanalyysin kritiikki
Psykoanalyysin kritiikissä psykoanalyyttista oppia on arvosteltu epätieteelliseksi. Psykoanalyyttisen terapian vaikutuksesta on ollut tiedeyhteisössä erilaisia käsityksiä. Laaja empiirinen tutkimusaineisto on osoittanut sen kognitiivis-behavioraalisia ja perheterapioita selvästi heikommaksi.
Psykoanalyyttisen opin kritiikki
Psykologi Martin Seligman kirjoitti 2002, että edeltäneiden kolmenkymmenen vuoden aikana psykologiassa on tapahtunut kognitiotieteellinen vallankumous, jonka on kyseenalaistanut psykoanalyysin tieteellisen arvon. Alice Miller ja Joel Kupfersmid kyseenalaistivat oidipuskompleksin olemassaolon ja sitä koskevan näytön. Monet muut ovat esittäneet, että psykoanalyysi kokonaisuudessaan on näennäistiedettä. ..
Psykoanalyysiä valetieteelliseksi ovat syyttäneet kielitieteilijä Noam Chomsky, evoluutiopsykologi Steven Pinker , biologi Stephen Jay Gould ja nobelisti ja fyysikko Richard Feynman. Gould huomauttaa että Freud uskoi (nykyään virheelliseksi katsottuun) rekapitulaatioteoriaan ja perusti sille käsityksensä neurooseista.
Karl Popperiin nojaten psykoanalyysin vaikeimmaksi ongelmaksi on katsottu, ettei suurinta osaa sen väittämistä voi todentaa eikä kumota tieteellisin menetelmin. Adolf Grünbaumin kuitenkin väittää, että psykoanalyysin teoriaa kuvataan Popperiin perustuvassa arvostelussa virheellisesti. Grünbaum katsoo silti, etteivät kliinisten tutkimusten tulokset tue psykoanalyyttista teoriaa.
B. F. Skinner väitti, ettei Freud käyttänyt psykoanalyysin teoriaansa teoreemien ja testattavien hypoteesien luomiseen. Jos teorian ja empiiristen havaintojen välillä ei ollut mitään yhteyttä, yhteys luotiin jälkikäteen muuttamalla teoriaa siten, ettei se enää olisi räikeästi ristiriidassa havaintojen kanssa. Skinner myös argumentoi, ettei Freud operationalisoinut ja testannut ajatuksiaan silloinkaan, kun ne olivat empiirisesti tutkittavissa, vaan käytti vertauskuvia ja anekdootteja omasta lapsuudestaan ja muilta ihmisiltä.
Eräät tutkijat ovat väittäneet Freudin tietoisesti vääristelleen tutkimuksiaan. Toisten mielestä tutkimustiedon väärinkäytön takia psykoanalyysi olisi näennäistiedettä.
Queen of Katwe
Queen of Katwe on vuonna 2016 julkaistu amerikkalainen biografinen draamaelokuva, jonka on ohjannut Mira Nair ja käsikirjoittanut William Wheeler. Pääosassa David Oyelowo, Lupita Nyong’o ja Madina Nalwanga. Elokuva kertoo Phiona Mutesin elämästä Ugandassa, Katwen slummialueella. Hän oppi pelaamaan shakkia ja voitti shakkiolympialaiset.
Psykoanalyysin kritiikki
Psykoanalyyttisen opin kritiikki
Psykoanalyyttinen teoria perustuu ajatukselle siitä, että vaikeasti käsiteltävät muistot torjutaan eli painetaan tiedostamattomaan. Psykoanalyysissa nämä torjutut muistot pyritään palauttamaan tietoisuuteen ja käsittelemään yhdessä terapeutin kanssa. Frankel kuitenkin toteaa, että kliininen näyttö muistojen torjunnasta on olematonta tai heikkoa. Häntä mukaillen nykyaikainen muistitutkimus ei tue psykoanalyysin käsitystä muistin toiminnasta. Frankel tuo myös esille, että monissa psykoanalyysiä puolustavien julkaisujen sisällöissä on metodologisia heikkouksia. Myös Pope on herättänyt keskustelua psykoanalyyttisten tutkimusten menetelmällisistä heikkouksista. Hänen mukaansa on mahdollista, että psykoanalyysissa terapeutti saa potilaassaan aikaan virheellisiä muistikuvia lapsuuden tapahtumista.
Science-lehden pääkirjoituksessa 2005 todettiin, että psykoanalyysi on poistunut mielenterveystyön keskiöstä epätieteellisyytensä takia. Käsitteen käyttö on joillakin kielialueilla selvästi vähentynyt 2000-luvulla.
Psykoanalyysin oppiin perustuvan terapian arvioiminen
Vuonna 2004 kansainvälinen tutkijaryhmä totesi, että psykoanalyyttisen terapian tulokset ovat heikompia kuin eräiden muiden terapioiden. Toisessa kansainvälisessä meta-analyysissä tarkasteltiin 11 eri tutkimusta. Tutkijat päätyivät tulokseen, että näyttö ei tue pitkäaikaisen psykoanalyyttisen terapian tehokkuutta. Monissa muissa tutkimuksissa on kuitenkin saatu näyttöä terapiasuhteen hyödyllisyydestä riippumatta siitä, mihin teoriaan terapia pohjautuu.
Gerard Joseph Hanna
Gerard Joseph Hanna (s. 22. joulukuuta 1941 Armidale) on australialainen roomalaiskatolinen piispa. Hänet vihki papiksi Armidalen hiippakuntaan Henry Joseph Kennedy 9. joulukuuta 1968. Hänet nimitettiin Wagga Waggan piispaksi 5. helmikuuta 2002, ja piispaksi konsekroinnin suoritti 15. toukokuuta Francis Patrick Carroll, jota avustivat Luc Julian Matthys ja George Pell.
Queen of Katwe
Elokuva perustuu ESPN:n lehden artikkeliin ja Tim Crothersin kirjaan. Elokuva on Walt Disney Picturesin ja ESPN:n tuottama. Queen of Katwe esiteltiin vuoden 2016 Toronto International Film Festivalissa. Elokuvasta oli rajoitettu julkaisu Yhdysvalloissa 23. syyskuuta 2016, ennen yleistä teatteriesitystä 30. syyskuuta.
Suuri sävelparaati
Suuri sävelparaati on Jack Witikan ohjaama suomalainen iskelmäelokuva vuodelta 1959. Se on ensimmäinen suomenkielinen pelkästään musiikkinumeroihin perustuva elokuva.
Kuvitteellisen hyväntekeväisyyskonsertin kenraaliharjoituksiin sijoitetussa elokuvassa on kaikkiaan 32 esitystä, joita esittävät aikansa viihdetähdet. Mukana ovat muun muassa Juha Eirto, Eino Grön, Vieno Kekkonen, Laila Kinnunen, Brita Koivunen, Tapio Rautavaara, Annikki Tähti, Olavi Virta, Metro-Tytöt ja Kipparikvartetti. Puujalkavitsien laukojina esiintyvät kulissimiehet Eemeli ja Reino Helismaa.
Queen of Katwe
Juoni
Ugandassa, Katwessa asuva 10-vuotias Phiona (Madina Nalwanga) asuu äitinsä, ja nuorempien veljiensä kanssa. He auttavat äitiään myymään markkinoilla ja hakemaan ruokaa ja vettä. Hänen maailmansa muuttuu, kun hän tapaa Robert Katenden (David Oyelowo), joka toimii jalkapallovalmentajana ja opettaa lapsille shakinpeluuta. Phiona oppii pelin ja hänestä kehittyy Katenden paras oppilas.
Elektrokemiallinen (yritys)
Elektrokemiallinen Oy - Elektrokemiska Ab, nimi vuoteen 1938 Finska Elektrokemiska Ab - Suomalainen Elektrokemiallinen Oy oli Tainionkoskella ja Imatralla toiminut suomalainen kemian teollisuuden yritys.
Ruotsalaisyhtiö Elektrokemiska Ab perusti vuonna 1897 Tainionkoskelle suomalaisen tytäryhtiön Finska Elektrokemiska Ab:n, jossa valmistettiin kaliumkloraattia ruotsalaisen patentin pohjalta. Ruotsalainen menetelmä osoittautui kuitenkin kalliiksi ja kannattamattomaksi, ja sen vuoksi tehtaan teknillisenä johtajana toiminut Wäinö Tammenoksa ryhtyi kehittämään uusia elektrolyyttisiä valmistusmenetelmiä.
Tehtaan tuottamaa hiilihapotettua kaliumkloraattia käytettiin rikin syttymistä edistävänä ainesosana tulitikkujen päässä, ja lisäksi sitä käytettiin räjähdysaineissa (kloraattibriketit ja -rakeet), ilotulitteissa sekä lääketieteen puolella kurlausvedessä suu- ja kurkkutaudeissa ja sisäisesti tabletteina kurkkumädässä. Tehdas käytti raaka-aineena Strassfurter-Abraum-suolaa, jota käsiteltiin sitten elektrolyyttisesti.
Vuonna 1899 valmistunut tehdas toimi Ab Tornatorin Tainionkosken tehtaiden yhteydessä, ja Tornator toimitti tehtaalle elektrolyysissä tarvitun sähkön. Tehtaan yhteydessä toimi 1900-luvun alussa kemiallinen laboratorio, jossa tehtaan kemiallisena neuvonantajana toiminut Gustaf Komppa teki kamferin totaalisynteesiin liittyvät käytännölliset laboratoriokokeensa. Vuonna 1928 yhtiö rakennutti uuden tehtaan Imatran aseman läheisyyteen, uusi tehdas sai sähkön vuonna 1929 valmistuneelta Imatran voimalaitokselta.
Yhtiön osake-enemmistö siirtyi vuonna 1919 helsinkiläiselle konsortiolle, joka myi osakkeet vuoden 1920 alussa ruotsalaisen Ivar Kreugerin tulitikkutrustille. Trusti keskeytti tehtaan tuotannon taktisista syistä joksikin aikaa ja määräsi sitten tehtaan vuosituotannoksi miljoona kiloa kaliumkloraattia. Jatkossa yhtiön omisti Svenska Tändsticks AB (myöhemmin Swedish Match AB).
Elektrokemiallinen Oy lopetti liiketoimintansa vuonna 1958 ja vuokrasi Imatran tehtaat sisaryhtiölleen Oy Savolle, jonka Svenska Tändsticks AB oli hankkinut omistukseensa vuonna 1927 Oy Birger Hallmanilta. Oy Savo valmisti tulitikkuja vuoteen 1937 saakka, jolloin yhtiön Kuopion tehdas muutettiin vaneritehtaaksi. Oy Savon elektrokemiallinen tehdas jatkoi Imatralla räjähdysaineena käytetyn Imatrex-kaliumkloraatin valmistusta aina 1960-luvun alkuun saakka.
Ramat
Ramat ovat yksi Nicaraguan alkuperäiskansa. Rama-intiaaneja on kaikkiaan noin 1 500, ja heistä suurin osa elää Nicaraguan Karibianmeren-puoleisella rannikolla, maan eteläosassa. Rama Cay -saarella asuu kaksikolmasosaa ramoista.
Ramojen elinkeinoja ovat metsästys, kalastus ja muun muassa banaanin ja valkoisten kaakaopapujen viljely.
Kieli
Ramat puhuvat kreolienglantia. Omaa rama-kieltä puhuu vain muutama kymmenen henkeä, mutta kieltä elvytetään muun muassa kouluopetuksella. Rama-kielen systeemaattinen tutkimus ja elvytys aloitettiin 1980-luvulla. Työn tuloksena on muun muassa sanakirja Turulka. Kielentutkijat mainitsevat tärkeimmäksi informantikseen Rama Caylla asuneen Eleanora Rigby Danielin (1924–2001).
Rama kuuluu chibcha-kieliperheeseen.
Alue
Ramoja asuu yhteensä kuudessa kyläyhteisössä: Rama Cay, Sumu Kaat, Tiktik Kaanu, Wiring Cay, Bangkukuk ja Indian River. Alue ulottuu Bluefieldsin lahdesta etelään Rio San Juanin tienoille.
Kiteen kirkko
Kiteen luterilaista kirkkoa kutsutaan yleisesti kivikirkoksi. Kiteen keskustassa sijaitseva arkkitehti Frans Sjöströmin suunnittelema harmaakivinen pitkäkirkko valmistui 1886 ja vihittiin loppiaisena 1887. Onnettoman vahingon takia kirkko paloi sisätiloiltaan vielä samana vuonna ja voitiin ottaa uudestaan käyttöön vasta kolmen vuoden korjaustöiden jälkeen 1890.
Ramat
Alue
Ramaterritoriossa on neljä laajaa suojelualuetta: Reserva Natural de Cerro Silva, Punta Corda, Reserva Biológica Indio-Maiz ja Refugio de Vida Silvestre Río San Juan.
Kiteen kirkko
Kirkko ja ympäristö
Kirkossa on 1500 istumapaikkaa. 28-äänikertaiset urut on Kangasalan Urkutehtaan valmistamat. Ikonostaasiseinää muistuttavalla alttariseinällä on Pyhää ehtoollista esittävä, taiteilija Berndt Lagerstamin maalaama alttaritaulu vuodelta 1924, joka on jäljennös Leonardo da Vincin maalauksesta.
Kirkkoa on peruskorjattu 1968 ja 1991. Alun perin alttarin yläpuolella ollut saarnastuoli muutettiin tavanomaisemmalle paikalle 1920-luvulla. Kirkko sähköistettiin 1924. Kirkon sisustus on kutakuinkin alkuperäisessä asussa.
Tornin kaksi kelloa on hankittu palovahinkokorjauksen aikana 1880-luvun lopulla.
Kirkko ja lähellä oleva kirkkoherranpappila kuuluvat Museoviraston määrittelemiin Suomen valtakunnallisesti merkittäviin rakennetuihin kulttuuriympäristöihin.
pienoiskuva|250px|Kiteen kirkko sisältä
Rakentaminen
Sjöström suunnitteli korkeatornisen kivikirkon, jossa kattolistat, ikkuna- ja oviaukot ja muut koristeosat oli muurattu punatiilestä. Kirkossa on poikkisakarat, jotka ovat runkohuonetta matalammat. Rakentamiseen tarvittava harmaa graniitti saatiin Kiteeltä, myös tiilet poltettiin omassa pitäjässä. Kirkon rakennusurakka annettiin maakauppias Laurikaiselle. Urakka oli määrä saada valmiiksi syyskuussa 1887, mutta työt valmistuivat jo 1886 loppuvuodesta. Kirkko vihittiin käyttöön loppiaisena 1887. Vihkimisen toimitti lääninrovasti Evert Brynolf von Konow ja kirkko oli viimeistä sijaa myöten täynnä, tieto uudesta komeasta kirkosta houkutteli katsojia.
Vihkiäisvuoden syksyllä Laurikainen oli korjaamassa kirkon peltikattoa. Ilmeisesti työssä apuna käytettävistä hehkuvista hiilistä karkasi tuli kattorakenteisiin ja sieltä kirkon muihin puuosiin tuhoten kirkon sisustuksen kokonaan. Kirkkoa ei ollut vakuutettu ja käräjöintien jälkeen lasku tuhojen korvaamisesta lankesi kokonaan seurakunnalle. Seuraavan kolmen vuoden aikana kirkko korjattiin entiselleen. Ulkopuolista urakoitsijaa ei käytetty, vaan rakennustoimikunta huolehti korjaamisesta, osa toimikunnan jäsenistä maksoi oman osuutensa rakennustyönä. Kirkko vihittiin uudestaan käyttöön 28. syyskuuta 1890.
Aikaisemmat kirkot
pienoiskuva|vasen|250px|Kiteen sankarihaudat 1939 - 1944 Kunnia kaikkensa antaneille, uhrinsa kalleimman kantaneille Kiteen ensimmäinen kirkko on ollut Suorlahdella ja rakentamisajan arvellaan olleen 1640-luvulla. Vanhassa noin vuodelta 1650 olevassa kartassa on kirkko myös nykyisen kirkon paikalla kirkonkylässä, joten arvellaan pitäjässä olleen silloin kaksi kirkkoa, molemmat ilmeisesti tuhoutuivat ruptuurisodassa. Uusi puukirkko valmistui vuoden 1670 tienoilla ja kellotapuli 1690. Isovihan ja pikkuvihan hävityksessä kirkko rappeutui pahoin, samoin kellotapuli. Seuraavan kirkon rakentaminen alkoi 1757 ja kesti neljä vuotta. Tämä Ulriika Eleonooran mukaan nimetty ristikirkko sai vierelleen uuden erillisen kellotapulin 1819. Vuonna 1842 salama iski tapuliin, joka korjattiin perusteellisesti ja purettiin vasta 1897 tarpeettomana. Ulrika Eleonoran kirkko paloi kesällä 1876, sen syttymissyy jäi tuntemattomaksi.
Seurakunta rakensi pikaisesti tilapäisen lautakirkon kirkkomaan ulkopuolelle, se valmistui vielä samana vuonna. Lautakirkko oli pieni ja osoittautui hataraksi. Uuden kirkon suunnittelu alkoi samaan aikaan. Senaatti ei sallinut rakentaa enää uutta puukirkkoa, joten uusi pyhättö tehtiin paikallisesta harmaakivestä, jota tehostettiin punatiilimuurauksin. Kivikirkon suunnitteli Frans Sjöström, joka kuitenkin kuoli 1885 eikä nähnyt kirkkoa valmiina.
Monadi (funktionaalinen ohjelmointi)
Monadi funktionaalisessa ohjelmoinnissa on tietynlainen abstrakti tietotyyppi, joka kuvaa ohjelman suoritusta annetussa kontekstissa (ohjelman tietosisällön sijaan). Monadien avulla voidaan ketjuttaa toimintoja liukuhihnoiksi (pipeline), joissa jokainen toiminto koristellaan muilla suoritussäännöillä, jotka monadi tarjoaa. Funktionaaliseen tapaan kirjoitetut ohjelmat voivat hyödyntää monadeja rakennettaessa proseduureja, jotka sisältävät jonomuotoisia (vastakohtana rinnakkaisille) toimintoja tai määritettäessä mielivaltaisia vuonohjausrakenteita (rinnakkaisuuden hallinta, kontinuaatiot ja poikkeukset).
Muodollisesti monadi luodaan määrittelemällä kaksi operaatiota (bind ja return) sekä tyyppirakentaja M, jonka pitää täyttää joukko vaatimuksia monadisten funktioiden koostamista varten (so. funktiot, jotka käyttävät argumentteinaan monadin sisältämiä arvoja). Return ottaa arvon "tavallisesta" tietotyypistä ja sijoittaa sen monadiseen säilöön tyyppiä M. Bind vuorostaan toimii käänteiseen tapaan lukien "tavallisen" arvon monadista ja välittää sen liukuhihnan seuraavalle funktiolle.
Ohjelmoija koostaa monadisia funktioita määrittäen siten liukuhihnan tietojen prosessointiin. Monadi toimii eräänlaisena sovelluskehyksenä, koska se kuvaa uudelleenkäytettävän toimintamallin joka määrittää liukuhihnassa suoritettavien monadisten funktioiden suoritusjärjestyksen, ottamatta mitään kantaa tietosisältöön tai edes monadisten funktioiden nimiin (riittää, että funktiot ovat sopivaa tyyppiä).
Nimi juontuu matematiikasta, kategoriateoriassa esiintyvästä monadirakenteesta.
ProNurmo
ProNurmo on kansanliike, joka syntyi vuonna 2006 puolustamaan Nurmon kunnan itsenäisyyttä.
Syyt kansanliikkeen syntyyn olivat Seinäjoen ja Nurmon yhteistyötoimikunnan linjauksissa. Yhteistyötoimikunnan esitysten ja Nurmon kunnanhallituksen, myöhemmin myös kunnanvaltuuston, päätösten välillä oli erilaisia tulkintoja.
Henkilöt
Liikkeen vetovastuuseen asettui ex-kansanedustaja ja valtuutettu Pertti Mäki-Hakola (kok.). Muita merkittäviä paikallisia valtuutettuja liikkeessä ovat Aki Ylinen (kesk.), Jussi Juurakko (kesk.) Jouko Peltonen (kesk.), Aira Keski-Luoma (KD) ja Anne-Mari Haapala (KD).
Myös valtuuston entinen puheenjohtaja, kunnallisneuvos ja rehtori Kustaa Rasku (kok.) oli näkyvästi liikkeen toiminnassa mukana.
Neuvoa-antava kansanäänestys
Sunnuntaina 21. huhtikuuta 2007 järjestetyssä neuvoa-antavassa kansanäänestyksessä monien ulkopuolisten yllätykseksi nurmolaiset tyrmäsivät selvästi kuntaliitoksen.
Äänestysprosentti oli 72 % (vuonna 1992 67 %).
Yhteistyötoimikunta kokoontui 25. huhtikuuta ja esitti liitoshankkeen jatkamista. Toisaalta Nurmon kunnanjohtaja ehti jo ilmoittaa esittävänsä seuraavassa kunnanhallituksessa hankkeesta luopumista.
Valtuuston käsittely
Nurmon kunnanvaltuusto päätti 21. toukokuuta 2007 liittyä Seinäjokeen äänin 18-17 ProNurmo-liikkeen vastustuksesta huolimatta. Päätös johti eriäviin mielipiteisiin(Jouko Peltonen ja Pertti Mäki-Hakola) ja Pertti Mäki-Hakolan välittömään eroon kokoomuksen valtuustoryhmästä.
Kesäkuussa poliittinen kuohunta johti kahden uuden valtuustoryhmän syntyyn. Samalla vanhat valtuustoryhmät hajosivat pahoin.
Nurmolaisten ääni -valtuustoryhmän muodostivat kokoomuslaiset Juhani Kukkasela (pj.) ja Pertti Mäki-Hakola.
Nurmo 2007 -valtuustoryhmän muodostivat puheenjohtaja Anne-Mari Haapala (kd), Aki Ylinen (kesk.), Jyri Pellinen (kesk), Jouko Peltonen (kesk), Leena Sjöstedt (kesk), Arto Prusti (kesk), Heikki Keskinen (kok), Jani Ylimäki (kok) sekä varavaltuutettu Aira Keski-Luoma (kd).
Toimintamuodot
Liike julkaisi ennakkoäänestyksen alkaessa ProNurmo -tiedotuslehden, joka jaettiin jokaiseen kotitalouteen. Liitosselvitystyöryhmän tavoin myös kansanliike järjesti omia yleisötilaisuuksia ennen äänestystä.
Liikkeen sanoma syntyi ilmeisestä tarpeesta löytää kanava vaihtoehtoiselle tiedottamiselle. Liike katsoi, ettei yhteistyön kaikkia muotoja selvitetty aidosti. Samoin liitoksen hyödyt ja haitat nurmolaisille jäivät liikkeen näkökulmasta epäselviksi.
ProNurmon johtaja Pertti Mäki-Hakola valitti kunnanvaltuuston päätöksestä Vaasan hallinto-oikeuteen. Perusteluna oli päätöksen syntyminen väärässä järjestyksessä ja siten päätös olisi valituksen mukaan lain vastainen.
Elokuun 13. päivänä kunnanhallitus käsitteli valituksen vastinetta. Hallitus oli erimielinen ja siksi vastineesta syntyi äänestyksen seurauksena eriävä mielipide. Samana päivänä Mäki-Hakola esiintyi TV2:n ajankohtaisohjelmassa hyvin pontevasti Nurmon itsenäisyyden puolesta.
Kesäkuun lopussa pronurmolaiset alkoivat kerätä nimiä valtioneuvostolle osoitettavaa vetoomusta varten. Elokuun 20. päivänä ministeri Mari Kiviniemi otti vastaan ProNurmon kuusihenkisen lähetystön, joka luovutti noin 1400 nimeä käsittävän adressin. Kiviniemi suhtautui kielteisesti nurmolaisten vetoomukseen.
Elokuussa Länsi-Suomen lääninhallitus kuulutti lehdissä asukkaiden oikeutta esittää omat huomautuksensa. Syyskuun 13. päivään mennessä 18 nurmolaista oli esittänyt huomautuksensa kuntaliitoksesta. Seinäjoelta ja Ylistarosta ei tullut ainoatakaan huomautusta. ProNurmo-liike auttoi ihmisiä huomautuksissa laatimalla valmiin aloituspohjatekstin.
Myöhempi poliittinen kehitys:
Seuraavissa kunnallisvaaleissa Mäki-Hakola oli jo kokoomuksen listoilla ehdokkaana ja tuli huipputuloksella valituksi. Myös Keskinen ja Mäki-Jaskari tulivat valituksi.
Toisaalta Nurmo 2007 perusti yhdessä ylistarolaisten kanssa Lupa luottaa-valitsijayhdistysten yhteislistan.
Lokakuun 2008 vaaleissa yhteislistan kärkiehdokas Anne-Mari Haapala(LuLu) tuli valituksi kaupunginvaltuustoon noin 250 äänellä. Yli sata ääntä saivat myös Ritva Västi, Aki Ylinen ja Jouko Peltonen. Myöhemmin Haapala liittyi keskustan valtuustoryhmään.
Huhtikuussa 2017 pidetyissä vaaleissa valtuustouraa jatkoivat edelleen Mäki-Hakola, Keskinen, Ylinen ja Västi. Peltonen nousi uutena valtuustoon.
Kesäkuussa 2021 kuntavaalit muutti Nurmon alueen valtuutettujen määrää ja poliittista rakennetta. Kuusi valtuutettua on kokoomuslaisia ja kolme keskustalaisia. Mäki-Hakola ei ollut enää ehdokkaana.
Vallinkoski (maalaus)
Vallinkoski on suomalaisen taiteilijan Victor Westerholmin öljyvärimaalaus kankaalle vuodelta 1913. Kooltaan tämä maalaus on 86×206 cm ja se kuuluu Ateneumin taidemuseon kokoelmiin.
Teosta Vallinkoski pidetään Victor Westerholmin uusromanttisen kauden viimeisenä voimannäytteenä. Tämän monumentaalisen teoksensa hän loi dekoratiivisin keinoin, jossa harmaassa talvisäässä Vallinkoski vyöryy voimallisena lähes koko maalauksen levyisenä keltamustana virtana maalauksen alanurkkaan asti. Taustalla on näkyvissä Vuoksen rauhallisia rantapenkereitä ja keskeisesti esiin työntyvä niemenkärki. Westerholm teki aiheesta ensin version, jossa korostuivat värit, mutta viimeiseksi versioksi jäi tämä leveä maalaus.
Tandja Mamadou
Tandja Mamadou (1938 – 24. marraskuuta 2020 ) oli nigeriläinen poliitikko ja maan presidentti vuodet 1999–2010. Hän on sotilasarvoltaan everstiluutnantti.
Mamadou toimi MNSD:n (National Movement of the Development Society) puheenjohtajana 1991–1999 ja osallistui puolueen ehdokkaana presidentinvaaleihin 1993 ja 1996 tulematta valituksi. Presidentin toimensa ohella Mamadou on myös toiminut länsi-Afrikan talousjärjestön ECOWASin puheenjohtajana 2005–2007. Vuoden 2004 vaaleissa hänet valittiin toiselle, ja lain mukaan viimeiselle kaudelleen.
Partasaippua
Partasaippua on kovaa saippuaa, josta valmistetaan partavaahtoa partasudin avulla. Partavaahdon tarkoituksena on toimia kosteuttavana ja voitelevana aineena ja helpottaa näin partakarvojen leikkaamista. 1900-luvun puolivälistä lähtien aerosolipakattu partavaahto on ollut saippuaa suositumpaa, mutta saippua on yhä käytössä etenkin perinteisiä parranajovälineitä käyttävien keskuudessa.
Tandja Mamadou
Tandja Mamadou on etniseltä taustaltaan fulani ja kanuri ja on Nigerin historian ensimmäinen hausojen ja zarmojen ulkopuolelta tullut presidentti.
Partasaippua
Historia
Partasaippua keksittiin 1300-luvulla ja sistä on käytetty nykymuodossaan vähintään 1800-luvun alkupuolelta saakka. Williams-nimistä yhdysvaltalaista partasaippuaa on valmistettu vuodesta 1840, ja kovan saippuan kanssa käytettävälle, mukin tapaiselle vaahdotusastialle myönnettiin patentti Yhdysvalloissa vuonna 1867. Partasaippua oli erittäin suosittua ensimmäiseen maailmansotaan saakka jolloin partavoiteet tulivat laajalti saataville.
Tandja Mamadou
1999 vaalit
Ibrahim Baré Maïnassara oli tullut valtaan vuoden 1996 vaaleissa syrjäytettyään ensin sotilasvallankaappauksessa presidentti Mahamane Ousmanen. Huhtikuussa 1999 Baré murhattiin, ja valtaan astui Daouda Malam Wanké. Wankén johtama sotilasjuntta piti lupauksensa mukaisesti vapaat vaalit. Näissä Mamadou tuli valituksi ja astui virkaansa 22. joulukuuta 1999. Mamadou voitti entisen pääministerin Mahamadou Issoufoun saaden ensimmäisellä kierroksella 32 % ja toisella kierroksella 60 % äänistä.
Partasaippua
Historia
Partasaippuaa on myyty tikkumuodossa ainakin 1800-luvun puolivälistä lähtien.
Tandja Mamadou
2004 vaalit
Vuoden 2004 presidentinvaaleissa Mamadou sai ensimmäisellä kierroksella 40,7 % äänistä ja toisella kierroksella - jälleen vastaehdokkaanaan Mahamadou Issoufou - 65,5 %.
Partasaippua
Muotoilu
Perinteisti partasaippua on ollut kiekkomuotoista. Saippua voidaan toimittaa puisessa tai keraamisessa säilytysastiassa, joka nykyään voi olla myös muovia. Saippua voi olla myös paperiin, folioon tai muoviin pakattu tikku. Palasaippuan muotoinen partasaippua on huomattavasti harvinaisempaa.
Tandja Mamadou
2009 vaalit
Elokuussa 2009 järjestettiin kansanäänestys, jonka mukaan Mamadou sai olla vallassa vielä kolme vuotta, kun hänen virallinen kautensa päättyi joulukuussa. Perustuslakituomioistuin tuomitsi äänestyksen lainvastaiseksi.
18. helmikuuta 2010 armeija aloitti vallankaappauksen Tandjia vastaan. Diplomaattilähteiden mukaan hänet pidätettiin.